



คำสั่งองค์การบริหารส่วนตำบลท่าดี
ที่ 495 /2561
เรื่อง แต่งตั้งคณะกรรมการจัดทำมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และแนวทางการตรวจสอบบุคลากรถึงความเกี่ยวข้องกับผู้เสนองานในการจัดซื้อจัดจ้าง
ประจำปีงบประมาณ พ.ศ.2562
-------------------------

	ตามที่สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้ดำเนินโครงการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) ซึ่งเป็นการประเมินเพื่อวัดระดับคุณธรรมและความโปร่งใสในการดำเนินงานของหน่วยงานภาครัฐ นั้น
	เพื่อให้การดำเนินการดังกล่าวเป็นไปด้วยความเรียบร้อย แสดงถึงระดับคุณธรรมและความโปร่งใสในการดำเนินงานของหน่วยงานเพื่อให้หน่วยงานได้รับทราบและใช้เป็นแนวทางในการพัฒนาและปรับปรุงการดำเนินงาน/การปฏิบัติราชการให้มีคุณธรรมและความโปร่งใสมากยิ่งขึ้น ลดโอกาสการทุจริตในหน่วยงานและเพื่อให้เกิดประโยชน์ต่อภาคประชาชนและสังคมสูงสุด องค์การบริหารส่วนตำบลท่าดีจึงแต่งตั้งคณะกรรมการจัดทำมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และแนวทางการตรวจสอบบุคลากรถึงความเกี่ยวข้องกับผู้เสนองานในการจัดซื้อจัดจ้าง ดังต่อไปนี้
1. ส.ต.ต.สุรินทร์		เดชรักษา	ปลัดองค์การบริหารส่วนตำบลท่าดี	ประธานกรรมการ
2. นางอังคณา		เดชรักษา	รองปลัดองค์การบริหารส่วนตำบลท่าดี	กรรมการ
3. นางสุนี		สายน้ำทิพย์	ผู้อำนวยการกองคลัง			กรรมการ
4. นายธีระยุทธ		คงสงค์		ผู้อำนวยการกองช่าง			กรรมการ
5. นายสุชาติ		ช่วยพิทักษ์	เจ้าพนักงานพัสดุ			  กรรมการ/เลขานุการ
ให้ผู้ได้รับการแต่งตั้งมีหน้าที่พิจารณา กลั่นกรอง ศึกษาข้อมูล นำมากำหนดเพื่อการจัดทำมาตรการ
ป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และแนวทางการตรวจสอบบุคลากรถึงความเกี่ยวข้องกับผู้เสนองานในการจัดซื้อจัดจ้างประจำปีงบประมาณ พ.ศ.2562  เพื่อใช้เป็นแนวทางการปฏิบัติงาน กำกับดูแล และแก้ไขต่อไป

	ทั้งนี้ตั้งแต่บัดนี้เป็นต้นไป

